CELEX: 32003R1021
Language: bg
Date: 2003-06-13
Title: Регламент (ЕО) № 1021/2003 на Комисията от 13 юни 2003 година относно класирането на определени стоки в Комбинираната номенклатура

Важна правна забележка

|

32003R1021

Официален вестник n° L 147 , 14/06/2003 стр. 0012 - 0013 специално чешко издание глава 02 том 13 стр. 423  - 424 специално испанско издание глава 02 том 13 стр. 423  - 424 специално унгарско издание глава 02 том 13 стр. 423  - 424 специално литвийско издание глава 02 том 13 стр. 423  - 424 LV.ES глава 02 том 13 стр. 423  - 424 MT.ES глава 02 том 13 стр. 423  - 424 PL.ES глава 02 том 13 стр. 423  - 424 SK.ES глава 02 том 13 стр. 423  - 424 специално словенско издание глава 02 том 13 стр. 423  - 424

		20030613Регламент (ЕО) № 1021/2003 на Комисиятаот 13 юни 2003 годинаотносно класирането на определени стоки в Комбинираната номенклатураКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа [1], последно изменен с Регламент (ЕО) № 2176/2002 на Комисията [2], и по-специално член 9, параграф 1 от него,като има предвид, че:(1) С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки за класирането на стоките, включени в приложението към настоящия регламент.(2) Регламент (ЕИО) № 2658/87 установява общите правила за тълкуване на Комбинираната номенклатура. Тези правила се прилагат и за всяка друга номенклатура, която се основава изцяло или частично на нея или която добавя, ако е необходимо, подпозиции към нея и която е установена чрез специални разпоредби на Общността с оглед прилагането на тарифни или други мерки, свързани с търговията със стоки.(3) Чрез прилагане на упоменатите по-горе общи правила стоките, описани в колона 1 от приложената таблица към настоящия регламент, следва да се класират под съответните кодове по КН, посочени в колона 2, въз основа на мотивите, посочени в колона 3.(4) Съгласно разпоредбите на член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността [3], последно изменен с Регламент (ЕО) № 2700/2000 на Европейския парламент и на Съвета [4], е подходящо ползването на обвързващата тарифна информация, издадена от митническите органи на държавите-членки за класирането на стоки в Комбинираната номенклатура, която не съответства на настоящия регламент, да може да се продължи за период от три месеца от титуляра.(5) Мерките, предвидени в настоящия регламент, са в съответствие със становището на Комитета по Митническия кодекс,ПРИЕ НАСТОЯЩИЯ РЕГЛАМЕНТ:Член 1Стоките, описани в колона 1 от приложената таблица, се класират под съответните кодове по КН, посочени в колона 2 от упоменатата таблица.Член 2Съгласно разпоредбите на член 12, параграф 6 от Регламент (ЕИО) № 2913/92 ползването на обвързващата тарифна информация, издадена от митническите органи на държавите-членки, която не съответства на настоящия регламент, може да бъде продължено за период от три месеца.Член 3Настоящият регламент влиза в сила на двадесетия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 13 юни 2003 година.За КомисиятаFrederik BolkesteinЧлен на Комисията[1] ОВ L 256, 7.9.1987 г., стр. 1.[2] ОВ L 331, 7.12.2002 г., стр. 3.[3] ОВ L 302, 19.10.1992 г., стр. 1.[4] ОВ L 311, 12.12.2000 г., стр. 17.--------------------------------------------------20030613ПРИЛОЖЕНИЕОписание на стоките | Класиране (Код по КН) | Мотиви |(1) | (2) | (3) |Продукт с формата на диск (около 4,5 cm диаметър и с дебелина 1 cm), съставен от набъбнал ориз, като едната повърхност на продукта е покрита с тънък слой глазура с цвят тъмен кестен с дебелина, непревишаваща 0,5 mm и със съдържание на какао, по-малко от 0,4 %. Продуктът съдържа също и захар, растителна мазнина, обезмаслено мляко и полуобезмаслено на прах, лактосерум на прах, прах от рожков, соев лецитин, оцветител и ароматизатор. Предназначен е за продажба на дребно. (Виж фотографията) [1] | 19041030 | Класирането се определя от разпоредбите на общи правила 1 и 6 за тълкуване на Комбинираната номенклатура, от забележка 1 към глава 18, забележка 3 към глава 19, както и от текстовете на кодове по КН 1904, 190410 и 19041030. Продуктът, за прилагане на разпоредбите на забележка 3 към глава 19, съдържа по-малко от 6 % какао, изчислено на базата на напълно обезмаслената маса (виж обяснителните бележки към Хармонизираната система, глава 19, общи разпоредби). По смисъла на забележка 3 към глава 19 продуктът не може да се счита като покрит с шоколад от позиция 1806 (виж също обяснителните бележки към Хармонизираната система, глава 18, общи разпоредби, изключение г) Предвид това, че продуктът е на основата на житни растения, получени набъбване или печене и не се отнася в никоя друга позиция от номенклатурата, той отговаря на условията за класиране в позиция 1904 (виж обяснителните бележки към Хармонизираната система за позиция 1904, част А). |+++++ TIFF +++++[*] Фотографията има индикативен характер.--------------------------------------------------